wickkiey/tamil-wikipedia-markdown huggingface dataset:
# தனிச்சொல் (யாப்பிலக்கணம்)

**தனிச்சொல்** என்பது பாவகைகளில் ஒன்றான கலிப்பாவின் ஓர் உறுப்பாகும். இஃது அப்பாவகையில் தரவு, தாழிசை, அராகம், அம்போதரங்கம் என்னும் உறுப்புக்களைத் தொடர்ந்து ஐந்தாவது உறுப்பாக வரும்.  

கலிப்பாவின் இறுதி உறுப்பாகிய சுரிதகத்தை ஏனைய நான்கு உறுப்புகளின் இணைப்பதற்காக அதன் முன் வருவது தனிச்சொல். இது தனிச்சீர் எனவும் அழைக்கப்படும்.  

## எடுத்துக்காட்டு
வாட்போக்கிக் கலம்பகத்தில் வரும் பின்வரும் வரிகள் அம்போதரங்கத்துக்கும் தனிச்சொல்லுக்கும் எடுத்துக்காட்டாக அமைகின்றன:  

1. துருவொரு தயையினைந் தொழிலி யற்றியு  
:மருவொரு தொழிலுமில் லாத மாட்சியை;  
2. பெண்ணொரு பாலுறு பெற்றி மேவியு  
:மெண்ணொரு விகாரமு மிலாத காட்சியை.  

(இவை இரண்டும் நாற்சீரடி அம்போதரங்கம்.)  

1. உள்ளொளி யாகிந்ன் றுணர்த்துந் தன்மையை;
1. வெள்ளொளி விடைமிசை விளங்கு நன்மையை;
1. அம்புல நடுப்புகுந் தாடுங் கூத்தினை;
1. நம்பல மெனப்பலர் நவிலுஞ் சோத்தினை.

(இவை நான்கும் நாற்சீரடி அம்போதரங்கம்.)  

1. சடைநெடு முடியமர் செல்லினை;
1. தவமுயல் பவர்வினை கல்லினை;
1. கடையரு வடவரை வில்லினை;
1. கவினுற நெடுமறை சொல்லினை;
1. மிடைவலி யினர்தரு பல்லினை;
1. விசயனொ டெதிர்பொரு மல்லினை;
1. அடைதரு மிடையதள் புல்லினை;
1. அளவிட லரியதொ ரெல்லினை;

(இவை எட்டும் முச்சீரடி அம்போதரங்கம்.)  

1. அருள் கொடுத்தனை;
1. இருள் கொடுத்தனை;
1. ஆல மாந்தினை;
1. சூல மேந்தினை;
1. இசைவி ரித்தனை;
1. வசையி ரித்தனை;
1. எங்கு நீடினை;
1. சங்கு சூடினை;
1. மதிய ணிந்தனை;
1. கொதித ணிந்தனை;
1. மழுவ லத்தினை;
1. தொழுந லத்தினை;
1. பொருவி றந்தனை;
1. கருவ றந்தனை;
1. பொய்யி னீங்கினை;
1. மெய்யி னோங்கினை.

(இவை பதினாறும் இருசீரோரடி அம்போதரங்கம்.)  

**எனவாங்கு**,  
(இது தனிச்சொல்.)
# சுரிதகம் (யாப்பிலக்கணம்)

**சுரிதகம்** என்பது பாவகைகளில் ஒன்றான கலிப்பாவின் ஒரு உறுப்பாகும். இது அப்பாவகையில் தரவு, தாழிசை, அராகம் அம்போதரங்கம், தனிச்சொல் என்னும் உறுப்புக்களைத் தொடர்ந்து ஆறாவதாக மற்றும் இறுதியாக உறுப்பாக வரும். கலிப்பா தவிர்த்து வெண்பா மற்றும் ஆசிரியப்பாவின் உறுப்பாகவும் வரும். அப்படி வரும் போது முறையே வெள்ளைச் சுரிதகம் மற்றும் ஆசிரியச் சுரிதகம் எனப்படும்.  

சுரிதகம் என்றால் ”சுருங்கி முடிவது” என்று பொருள். ஈற்றில் (இறுதியில்) வைக்கப்படுவது எனும் பொருளில் வைப்பு எனவும் இறுதி வரம்பாக வருவது என்பதனால் வாரம் என்றும் இதற்கு பிற பெயர்கள் பெறும்.  

## எடுத்துக்காட்டு
வாட்போக்கி கலம்பகத்தில் வரும் பின்வரும் வரிகள் சுரிதகதுக்கு எடுத்துக்காட்டாக அமைகின்றன  
<poem>  
பசித்தழூஉ ஞானப் பாலுண் மழவு  
மேற்றொடு சூல மேற்றதோ ளரசு  
மவிர்தரு செம்பொ னாற்றிடை யிட்டுக்  
குளத்தி லெடுத்துக் கொண்ட கோவுங்  
கனவிலு மமரர் காணரு நின்னைப்  
பரிமா மிசைவரப் பண்ணிய முதலுங்  
கரைதரு தமிழ்க்குக் காணி கொடுத்த  
நின்றிருச் செவிக்க ணெறிகுறித் தறியாப்  
பொல்லாப் புலைத்தொழிற் கல்லாச் சிறியே  
னெவ்வகைப் பற்று மிரித்தவர்க் கன்றி  
மற்றையர்க் கொல்லா வயங்கருள் பெறுவான்  
கொடுவிட மமுதாக் கொண்டதை யுணர்ந்து  
குற்றமுங் குணமாக் கொள்வையென் றெண்ணிப்  
புன்மொழித் துதிசில புகட்டின  
னன்மொழி யெனினு மருளுதி விரைந்தே.  
(இதுபதினைந்தடி நேரிசையாசிரியச்சுரிதகம்.)  
</poem>
# இலங்கை நாடாளுமன்றத் தேர்தல், 1977


**இலங்கையின் 8வது நாடாளுமன்றத் தேர்தல்** 1977 சூலை 21 இல் நடைபெற்றது. இலங்கை நாடாளுமன்றத்தின் தேசிய அரசுப் பேரவைக்கு 168 உறுப்பினர்களைத் தெரிவு செய்ய இத்தேர்தல் நடத்தப்பட்டது.  

## பின்னணி
பிரதமர் சிறிமாவோ பண்டாரநாயக்கா தலைமையிலான இடதுசாரிக் கூட்டணி அரசு தனது ஆட்சிக்காலத்தில் முன்னெப்போதும் இல்லாது மக்களிடையே செல்வாக்கை இழந்திருந்தது. அவரது பொருளாதாரக் கொள்கை நாட்டில் தொழில் வளர்ச்சி கண்டிருந்தாலும், வேலையில்லாத் திண்டாட்டத்தைப் போக்க முடியவில்லை. அரசியலமைப்பின் படி 1975 ஆம் ஆண்டில் நடத்தப்பட வேண்டிய தேர்தல் 1972 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி நாடாளுமன்ரத்தின் பதவிக்காலம் மேலும் இரண்டாண்டுகள் நீடிக்கப்பட்டது. அரசாங்கத்தின் சிங்களத் தேசியவாதம் மிகப் பலமாகத் தலை தூக்கியதில் தமிழ்ப் பகுதிகளில், குறிப்பாக நாட்டின் வட மாகாணத்தில் அரசியல் குழப்ப நிலை தோன்றியது. நாடு முழுவதும் அவசரகால நிலையை அரசு கொண்டு வந்தது. ஐக்கிய முன்னணியின் கூட்டணிக் கட்சிகளிடையே பிளவுகள் தோன்றின.  

அதே வேளை, 1970 தேர்தலில் படு தோல்வியடைந்த ஐக்கிய தேசியக் கட்சி மீண்டும் செல்வாக்குப் பெற ஆரம்பித்தது. இனப்பிரச்சினைக்கு அதிகாரப் பகிர்வு மூலமாகத் தீர்வு காணப்படும் என அது உறுதி அளித்தது. திறந்த பொருளாதாரத்தை முன்னெடுக்கப்போவதாக அறிவித்தது. ஒவ்வொரு குடும்பத்திற்கும் பங்கீட்டு அடிப்படையில் இலவசமாக வழங்கப்பட்ட இரண்டு கிலோகிராம் அரிசியை விட மேலதிகமாக எட்டு இறாத்தல் மாவும் இலவசமாக வழங்க அது உறுதி அளித்தது.  

பழைய தமிழ்க் கட்சிகள் ஒன்றிணைந்து தமிழரசுக் கட்சியின் தலைவர் அ. அமிர்தலிங்கம் தலைமையில் தமிழர் விடுதலைக் கூட்டணியை அமைத்து தமிழர் பிரதேசங்களுக்கு தனிநாட்டுக் கோரிக்கை முன்வைத்தனர்.  

## முடிவுகள்
இலங்கையின் வரலாற்றிலேயே முதற் தடவையாக ஐக்கிய தேசியக் கட்சி மூன்றில் இரண்டுக்கும் அதிகமான இடங்களைக் கைப்பற்றி ஆட்சியைப் பிடித்தது. அதே வேளையில், இலங்கை நாடாளுமன்ற வரலாற்றில், முதற் தடவையாக தமிழர் கட்சி ஒன்று இரண்டாவது அதிகப்படியான இடங்களைக் கைப்பற்றி நடாளுமன்றத்தில் அதிகாரபூர்வ எதிர்க்கட்சியாக வந்தது.  

1972 ஆம் ஆண்டு அரசியலமைப்பின் கீழ் நடத்தப்பட்ட ஒரேயொரு பொதுத் தேர்தல் இதுவேயாகும்.  

| கட்சி | align=<small>வேட்பாளர்கள்</small> | align=வாக்குகள் | align=% | align=இடங்கள் |  |
| --- | --- | --- | --- | --- | --- |
| &nbsp; | align= ஐக்கிய தேசியக் கட்சி | 154 | 3,179,221 | 50.92 | **140** |
| &nbsp; | align= தமிழர் விடுதலைக் கூட்டணி | 23 | 421,488 | 6.75 | **18** |
| &nbsp; | align= இலங்கை சுதந்திரக் கட்சி | 147 | 1,855,331 | 29.72 | **8** |
| &nbsp; | align= இலங்கை தொழிலாளர் காங்கிரஸ் | 2 | 62,707 | 1.00 | **1** |
| &nbsp; | align= லங்கா சமசமாஜக் கட்சி | 82 | 225,317 | 3.61 | **0** |
| &nbsp; | align= இலங்கை கம்யூனிஸ்ட் கட்சி | 25 | 123,856 | 1.98 | **0** |
| &nbsp; | align= மகாஜன எக்சத் பெரமுன | 27 | 22,639 | 0.36 | **0** |
| align= ஏனையோர் | 295 | 353,014 | 5.65 | **1** |  |
| colspan=3 align= நிராகரிக்கப்பட்டவை |  |  |  |  |  |
| colspan=3 align= பதிவான மொத்த வாக்காளர்கள் |  |  |  |  |  |
| colspan=3 align= மொத்த வாக்காளர்கள்<sup>1</sup> |  |  |  |  |  |
| colspan=3 align= பதிவு செய்யப்பட்ட வாக்காளர்கள் | 6,667,589 |  |  |  |  |
| colspan=3 align= Turnout |  |  |  |  |  |
| மூலம்: Sri Lanka Statistics
<small>1. பல-அங்கத்தவர் தொகுதிகளில் ஒருவர் ஒன்றுக்கு மேற்பட்ட வாக்குகளை அளிக்க அனுமதிக்கப்பட்டனர். | } |  |  |  |  |
# வெப்ப இயக்கவியலின் சுழிய விதி

**வெப்ப இயக்கவியலின் சுழிய விதி** (Zeroth law of thermodynamics) இரு பொருட்களின் தொடுகையின் போது அவற்றுக்கு இடையேயான *வெப்பச்சமநிலை* பற்றி கூறுகிறது,  
அதாவது இரு தொகுதிகள், மூன்றாவது தொகுதியுடன் வெப்பச்சமநிலையில் இருந்தால் அவை இரண்டும் தமக்கிடையே வெப்ப சமநிலையில் இருக்கும்.  
இரு தொகுதிகள் தொடுகையில் உள்ள போது வெப்பப்பரிமாற்றம் நிகழாவிடின் அவை வெப்பச் சமநிலையில் உள்ளன எனப்படும்.  
வெப்பநிலை எனும் கணியத்திற்கான தேவையை பூச்சிய விதி உணர்த்துகிறது. அதாவது வெப்பச்சமநிலை வெப்பநிலை எனும் கணியத்திலேயே  
தங்கி உள்ளது. ஒரே வெப்பநிலையில் உள்ள இரு தொகுதிகள் தமக்கிடையே வெப்பச்சமநிலையில் இருக்கும். இவ்விதி வெப்பமானியின் உருவாக்கத்திற்கு மூலமாக அமைகிறது.  

## சமநிலைத் தொடர்பாக சுழிய விதி

ஒரு தொகுதியின் வெப்ப ஆற்றலில் நிகர மாற்றம் உணரப்படாத போது அது வெப்பச்சமநிலையில் இருக்கும் எனப்படுகிறது. A, B, மற்றும் C என்பன வெவ்வேறு வெப்பத்தொகுதிகளாக இருக்கும் போது, வெப்ப ஆற்றலின் சுழிய விதியை பின்வருமாறு வெளிப்படுத்தலாம்:  

"A மற்றும் C ஒவ்வொன்றும் B உடன் வெப்பச்சமநிலையில் இருக்க, A ஆனது C உடன் சமநிலையில் இருக்கும்"
# திருச்சபை வரலாற்றின் நடுக் காலம்



**திருச்சபை வரலாற்றின் நடுக் காலம்** என்பது, திருச்சபையின் தொடக்க காலத்துக்கும், நவீன காலத்துக்கும் இடைப்பட்டக் காலகட்டத்தைக் குறிக்கிறது. கி.பி. 477 முதல் கி.பி. 1600ஆம் ஆண்டு வரையிலான காலம் *திருச்சபை வரலாற்றின் நடுக் காலம்* என்று அழைக்கப்படுகிறது.  

## காலப் பிரிவுகள்

திருச்சபையின் நடுக் காலத்தைப் பின்வரும் மூன்று கட்டங்களாகப் பிரிக்கலாம்:  
:# திருச்சபையின் முன் நடுக் காலம் (கி.பி. 477-799)  
:# திருச்சபையின் இடை நடுக் காலம் (கி.பி. 800-1453)  
:# திருச்சபையின் பின் நடுக் காலம் (கி.பி. 1454-1600)
# திருச்சபை வரலாற்றின் நவீன காலம்



**திருச்சபை வரலாற்றின் நவீன காலம்** என்பது, திருச்சபை வரலாற்றின் நடுக் காலத்துக்கும், தற்காலத்துக்கும் இடைப்பட்டக் காலகட்டத்தைக் குறிக்கிறது. கி.பி. 1600 முதல் கி.பி. 1900ஆம் ஆண்டு வரையிலான காலம் *திருச்சபை வரலாற்றின் நவீன காலம்* என்று அழைக்கப்படுகிறது.  

## காலப் பிரிவுகள்

திருச்சபையின் நவீன காலத்தைப் பின்வரும் இரண்டு கட்டங்களாகப் பிரிக்கலாம்:  
:# முந்திய இரு நூறாண்டுகள் (கி.பி. 1600-1800)  
:# பிந்திய ஒரு நூறாண்டு (கி.பி. 1800-1900)
# திருச்சபை வரலாற்றின் தற்காலம்



**திருச்சபை வரலாற்றின் தற்காலம்** என்பது, திருச்சபை வரலாற்றின் நவீன காலத்தைத், தொடர்ந்து வரும் காலகட்டத்தைக் குறிக்கிறது. கி.பி. 20ஆம் நூற்றாண்டின் தொடக்கம் முதல் தற்போது வரையிலான காலம் *திருச்சபை வரலாற்றின் தற்காலம்* என்று அழைக்கப்படுகிறது.  

## காலப் பிரிவுகள்

திருச்சபையின் தற்காலத்தைப் பின்வரும் இரண்டு கட்டங்களாகப் பிரிக்கலாம்:  
:# இருபதாம் நூற்றாண்டு (கி.பி. 1900-2000)  
:# இருபத்தொன்றாம் நூற்றாண்டு (கி.பி. 2000 முதல்)
# மரியாவின் அமல உற்பவம் விழா

''</>]]  
**மரியாவின் அமல உற்பவ விழா** என்பது, இயேசுவின் தாய் மரியா தனது தாயின் வயிற்றில் பாவமின்றி கருவானதைக் கொண்டாடும் விழா ஆகும். மரியா பிறப்புநிலைப் பாவம் இன்றி பிறந்தார் என்னும் கருத்தை மையப்படுத்தும் விழாவாக அமைந்துள்ள இது, கத்தோலிக்க திருச்சபையில் டிசம்பர் 8ந்தேதி சிறப்பிக்கப்படுகிறது.  

## அமல உற்பவம்

பொதுவான கிறிஸ்தவ நம்பிக்கையின்படி, ஆதாமினால் தோன்றிய பாவம் மரபுவழியாகத் தொடர்ந்து உலகில் பிறக்கும் ஒவ்வொரு குழந்தையோடும் இணைந்து பிறக்கிறது. இது *சென்மப் பாவம்* அல்லது *பிறப்புநிலைப் பாவம்* என்று அழைக்கப்படுகிறது. இப்பாவம் மனிதரை கடவுளின் அருள் நிலையில் இருந்து பிரித்து, உலகின் தீய நாட்டங்களுக்கு அடிமை ஆக்குகிறது.  

தந்தையாம் கடவுள், உலக மீட்பரின் தாயாகுமாறு மரியாவை தொடக்கம் முதலே தெரிந்துகொண்டார். எனவே, மரியாவுக்கு மிகுதியான அருளைப் பொழிந்து, பாவ மாசற்ற நிலையில் தாயின் வயிற்றில் கருவாக உருவாகச் செய்தார். இதுவே, **மரியாவின் அமல உற்பவம்** என்று அழைக்கப்படுகிறது. மீட்பரின் தாயானதால், மீட்பின் பேறுபலன்கள் மரியாவுக்கு முன்னதாகவே வழங்கப்பட்டன.  

## வரலாற்றில்
- கி.பி. ஐந்தாம் நூற்றாண்டில், டிசம்பர் 9ந்தேதி *கடவுளின் தூய அன்னை* விழா சிரியாவில் கொண்டாடப்பட்டது.
- ஏழாம் நூற்றாண்டில், கீழைத் திருச்சபையின் பெரும்பாலான இடங்களில் இவ்விழா சிறப்பிக்கப்பட்டது.
- எட்டாம் நூற்றாண்டில், மேலைத் திருச்சபைக்கு பரவிய இவ்விழா டிசம்பர் 8ந்தேதி கொண்டாடப்பட்டது.
- 11ஆம் நூற்றாண்டில், "*மரியா பாவமின்றி உற்பவித்தவர்*" என்ற கருத்துரு தோன்றியது.
- 1476ஆம் ஆண்டு, திருத்தந்தை 4ம் சிக்ஸ்துஸ் **மரியாவின் அமல உற்பவம்** திருவிழாவை அனைத்து இடங்களிலும் கொண்டாடுமாறு அறிவுறுத்தினார்.
- திரெந்து பொதுச்சங்கம் (1545-1563), பிற்காலத்தில் இவ்விழா கொண்டாட்டங்களுக்கு ஆதரவு தெரிவித்தது.
- 1854 டிசம்பர் 8ந்தேதி, திருத்தந்தை 9ம் பயஸ் மரியாவின் அமல உற்பவத்தை விசுவாசக் கோட்பாடாக (Dogma of Faith) அறிவித்தார்.
- 1858ல் பிரான்சு நாட்டில் லூர்து அன்னையாக காட்சி அளித்த மரியன்னை, "**நானே அமல உற்பவம்**" என்று தன்னை அறிமுகம் செய்து கொண்டார்.

## ஆதாரங்கள்
# சுத்தசீமந்தினி

**சுத்தசீமந்தினி** கருநாடக இசையில் பயன்படும் இராகங்களில் ஒன்றாகும். இது 8 ஆவது மேளகர்த்தா இராகமாகிய, "நேத்ர" என்றழைக்கப்படும் 2 ஆவது சக்கரத்தின் 2 ஆவது மேளமாகிய ஹனுமத்தோடி இராகத்தின் ஜன்னிய இராகம் ஆகும்.  

## இதர அம்சங்கள்

| அவரோகணம்: | ஸ் த<sub>1</sub> ப ம<sub>1</sub> க<sub>2</sub> ரி<sub>1</sub> ஸ | } |
| --- | --- | --- |

- இந்த இராகத்தில் ஷட்ஜம், சுத்த ரிஷபம்(ரி<sub>1</sub>), சாதாரண காந்தாரம்(க<sub>2</sub>), சுத்த மத்திமம்(ம<sub>1</sub>), பஞ்சமம், சுத்த தைவதம்(த<sub>1</sub>) ஆகிய சுரங்கள் வருகின்றன.
- நிசாதம் சுரம் வர்ஜம், ஆதலால் இது ஒரு வர்ஜ இராகம் ஆகும்.
- இது ஒரு சாடவ இராகம்.
- இது ஒரு உபாங்க இராகம்.
# ஓ. கு. மகேஸ்வரி


**ஓ. கு. மகேஸ்வரி** (பிறப்பு: ஆகத்து 4 1962) தமிழ்நாடு சென்னையைப் பிறப்பிடமாகக் கொண்ட இவர் ஸி.எஸ்.ஐ தொடக்கப்பள்ளி, செயிண்ட் ஜோசப் உயர்நிலைப் பள்ளி மற்றும் பெண்டிக் உயர்நிலைப் பள்ளி ஆகியவற்றின் பழைய மாணவியாவார். தமிழ், ஆங்கிலம், சௌராஸ்டிரம், தெலுங்கு போன்ற மொழிகளில் இவருக்கு தேர்ச்சியுண்டு.  
## இலக்கியப் பணி
1977ல் எழுத்துலகில் பிரவேசித்த இவரின் முதல் படைப்பான ‘நினைவு’ எனும் சிறுகதை ‘சூரியன்’ எனும் கையெழுத்துப் பத்திரிகையில் வெளிவந்தது. இதுவரை இவர் 20 சிறுகதைகளை எழுத்துலகிற்கு வழங்கியுள்ளார்.  
## பெற்ற விருதுகளும், கௌரவங்களும்
- தெளிவு பிறந்த போது எனும் இவரின் கதைக்கான பாராட்டு, விருது (1996)
- இருபது வெள்ளி எனும் இவரின் சிறுகதைக்கான 1ம் பரிசு (1997)
- தலைமுறைக் கனவுகள் எனும் இவரின் சிறுகதைக்கான 1ம் பரிசு
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# மீனாட்சி சபாபதி

**மீனாட்சி சபாபதி** (பிறப்பு: மார்ச் 2,1963) சிங்கப்பூரில் பிறந்த இவர் உமறுப் புலவர் உயர்நிலைப் பள்ளியின் தமிழ்ப் பிரிவிலும், பின்பு ஆங்கிலப் பிரிவிலும் கல்வி கற்றார். பின்னர் செயிண்ட் அண்ட்ரூஸ் தொடக்கக் கல்லூரியிலும், சிங்கப்பூர் தேசிய பல்கலைக்கழகத்திலும் கற்று பி.எஸ்.சி. பட்டத்தினைப் பெற்றார். தொலைதூரக் கல்வித் திட்டத்தின் வழி அண்ணாமலைப் பல்கலைக் கழகத்தில் தமிழில் முதுகலைப் பட்டம் பெற்றார். நன்யாங் பல்கலைக்கழகத்தின் தேசிய கல்விக் கழகத்தில் ஆசிரியர் பயிற்சி மேற்கொண்டு கல்வித் துறையில் பட்டத்துக்குப் பிந்திய பட்டயம் பெற்றுள்ளார். (Post graduate diploma in Education)  
## தொழில் நடவடிக்கை
ஒலி 96.8ல் வானொலி நிகழ்ச்சித் தயாரிப்பாளராகப் பணியாற்றி வருகின்றார்.  
## இலக்கியப் பணி
1982ல் எழுத்துப் பயணத்தில் காலடியெடுத்து வைத்த இவரின் முதல் படைப்பு 1983ல் சிங்கப்பூர் தேசிய பல்கலைக்கழகத்தின் தமிழ்ப் பேரவையின் செய்தி இதழான சுடரில் ‘பொறாமையும் போட்டித் தன்மையும்’ எனும் தலைப்பில் வெளிவந்தது. இவர் கட்டுரைத் துறையிலேயே அதிகம் ஆர்வம் காட்டிவருகின்றார்.  
## எழுதியுள்ள நூல்கள்
- Simple Tamil
- அறிவோமா நாம்
- நமது பண்பாட்டை அறிவோமா நாம்
## வகித்த பதவிகள்
சிங்கப்பூர்த் தேசியப் பல்கலைக்கழக தமிழ்ப் பேரவை, சிங்கப்பூர் தமிழ் இளைஞர் மன்றம், டக்ஸ்ட்டன் பிளேய்ன் சமூக நிலைய இந்திய நற்பணிச் செயற்குழு, இந்திய நூலக ஆலோசனைக் குழு, செம்பவாங் தமிழர் சங்கம் போன்றவற்றில் பதவி வகித்துள்ளார்.  
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# ராம ராஜா

**ராம ராஜா** (பிறப்பு: டிசம்பர் 30 1967), சிங்கப்பூரைப் பிறப்பிடமாகக் கொண்ட இவர் கெப்பல் தொடக்கப் பள்ளியில் தனது கல்வியைத் தொடர்ந்து பின்பு குயீன்ஸ்டவுடன் உயர்நிலைப் பள்ளியிலும், தொழில்நுட்பப் பள்ளியிலும் கற்றுள்ளார். பொதுக் கல்விச் சான்றிதழ் சாதாரண தர நிலைத் தேர்வில் தேர்ச்சியடைந்த பின்பு Our Lady of Lourdes பள்ளியில் பொதுக் கல்விச் சான்றிதழ் மேல்நிலைத் தேர்வில் சித்திபெற்றார்.  
## தொழில்நடவடிக்கை
- சுகாதார அமைச்சில் பணியாற்றி வருகின்றார்.
## வகித்த பதவிகள்
இவர் சிங்கப்பூர் தமிழ் எழுத்தாளர் கழகத்தின் உறுப்பினராகவும், அதன் துணைச் செயலாளராகவும் இருந்துள்ளார்.  
## இலக்கியப் பணி
சிவகாமி சுந்தரம் எனும் புனைப்பெயரில் 1992ல் எழுதத் தொடங்கிய இவரின் முதல் சிறுகதை ‘சென்றது வசந்தம்’ எனும் தலைப்பில் தமிழ் முரசில் வெளியானது. இதுவரை பல சிறுகதைகளையும், மர்மத் தொடர்களையும் இவர் எழுதியுள்ளார்.  
## பெற்ற விருதுகளும், கௌரவங்களும்
- புது உறவு எனும் சிறுகதைக்கான 1ம் பரிசு (1996)
- மெல்லத் திறந்தது கதவு எனும் சிறுகதைக்கான ஆறுதல் பரிசு (1997)
- 'ஆ சோ' எனும் கதைக்கான 3வது பரிசு
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# பொன். மகாலிங்கம்

**பொன். மகாலிங்கம்** (பிறப்பு: மே 22 1968) தமிழ்நாடு ராஜாபாளையத்தைப் பிறப்பிடமாகக் கொண்ட இவர் தனது ஆரம்ப மற்றும் உயர்நிலைக் கல்விகளை பல்வேறு பள்ளிகளில் கற்றுள்ளார். புத்தூர் பல்துறைத் தொழிற் கல்லூரியில் டிப்ளோமா பெற்ற பின்னர் அண்ணாமலைப் பல்கலைக்கழகத்தில் பொறியியல் முதுகலைப் பட்டத்தினைப் பெற்றார்.  
## தொழில்நடவடிக்கை
தமிழின் மீதுள்ள ஆர்வத்தால் பொறியியலாளர் வேலையை விட்டுவிட்டு சிங்கையின் பிரபலத் தமிழ் வானொலியான ஒலி 96.8ல் நிகழ்ச்சித் தயாரிப்பாளராகவும், அதன் செய்தி ஆசிரியராகவும் கடமையாற்றி வருகின்றார்.  
## வகித்த பதவிகள்
அண்ணாமலைப் பல்கலைக்கழக முன்னாள் மாணவர் சங்கத்தில் உறுப்பினராகவும், சிங்கப்பூர் தமிழ் எழுத்தாளர் கழகத்தின் உட்கணக்காய்வாளராகவும் பதவி வகித்துள்ளார்.  
## இலக்கியப் பணி
இவருக்கு படிப்பதும் பேசுவதும் சுகமான விடயங்கள். படித்ததை பிறரோடு பகிர்ந்து கொள்வதில் அதிக விரும்பமுடையவரும், இலட்சக்கணக்கான நேயர்களைச் சென்றடையும் மிகப் பெரிய தகவல் சாதனமான வானொலியை தனது எழுத்துப் பணிக்கும் பயன்படுத்திக் கொண்டார். ஆண்டின் முக்கிய தினங்களில் பல்வேறுபட்ட நிகழ்ச்சிகளைத் தயாரித்தளித்துள்ளார். இவர் தயாரித்த நிகழ்ச்சிகளில் ‘தெரிந்ததும் தெரியாததும்’ என்ற நிகழ்ச்சி மிக முக்கியமானது. ‘இது நம்ம பூமி’ எனும் சூழல் தொடர்பான தகவல்களை உள்ளடக்கிய நிகழ்ச்சிகளையும் இவர் தயாரித்தளித்து சூழல் பற்றிய விழிப்புணர்வைத் தூண்டியுள்ளார். இசைத்துறையிலும் நாட்டமுடையவரான இவர் கவிதை, இலக்கியத் துறைகளிலும் ஈடுபாடு காட்டி வருகின்றார்.  
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# உண்ணுதல் கோளாறு


**உண்ணுதல் கோளாறு**: (*eating disorders*) என்பது ஒரு மனக்கோளாறு ஆகும். ஒரு தனிநபரின் உடல்நலம் மற்றும் மனநலத்திற்குக் கேடு விளைவிக்கத்தக்க குறைந்த அளவில் அல்லது மிதமிஞ்சிய அளவில் உணவு உட்கொள்ளும் அசாதாரண பழக்கங்கள் **உண்ணுதல் கோளாறு** அல்லது **உணவு உட்கொள்ளல் தொடர்பான நோய்கள்** என்று வரையறுக்கப்படுகின்றன. பிங் உணவுக்கோளாறு- மிகக்குறுகிய காலத்தில் அதிக உண்வு உண்ணுதல், அனோரெக்சியா நெர்வோசா- மிகக்குறைந்த அளவு உண்டு உடல் எடைக் குறைவுடன் காணப்படுதல், புலிமியா நெர்வோசா- அதிகமாக உண்டு பின்பு அதிலிருந்து விடுபட முயற்சித்தல், பைக்கா- உணவுகளல்லாத உணவுப்பொருட்களை உண்ணுதல், ரூமினேசன் கோளாறு- உண்ட உணவைத் திரும்ப வெளியேற்றுதல், ஒதுக்குதல்- மிகக்குறைந்த அளவே உண்ணுதலில் ஆர்வம் காட்டல், பிற உண்ணல் கோளாறுகள் ஆகியவையும் இதில் அடங்கும்.. உடல் மற்றும் சூழல் காரணிகள் இதில் பங்குகொள்கின்றன. பாலியல் முறைகேடு அனுபவம் உள்ளவர்களால் உண்ணுதல் கோளாறு அதிகரிக்க வாய்ப்புண்டு. பைக்கா மற்றும் ரூமினேசன் கோளாறு உள்ளவர்களில் சிலருக்கு அடிக்கடி மனவளர்ச்சிக்குறைபாடு ஏற்படுகிறது. அனோரெக்சியாவும் புலிமியாவும் ஆண்களை விட பெண்களுக்கு கிட்டத்தட்ட பத்து மடங்கு அதிகமாக ஏற்படுகிறது. பிற உண்ணுதல் கோளாறுகளின் புள்ளிவிவரஙக்ள் தெளிவற்றாதாக உள்ளன.
# லயனல் ஹிட்சிங்ஸ்

**லயனல் ஹிட்சிங்ஸ் ** (*Lionel Hitchings *, பிறப்பு: மார்ச்சு 3 1877 , இறப்பு: நவம்பர் 23 1938), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1896 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
லயனல் ஹிட்சிங்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
# சார்ல்ஸ் ஹோர் (கென்ட் துடுப்பாட்டக்காரர்)

** சார்ல்ஸ் ஹோர் ** (*Charles Hoare *, பிறப்பு: மே 18 1847 , இறப்பு: மே 22 1908 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1872 ம் ஆண்டில், முதல்தர துடுப்பாட்டப் போட்டியில் பங்குகொண்டார்.  
## வெளி இணைப்பு
சார்ல்ஸ் ஹோர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
# சார்ல்ஸ் ஹோர் (சர்ரே துடுப்பாட்டக்காரர்)

** சார்ல்ஸ் ஹோர் ** (*Charles Hoare *, பிறப்பு: அக்டோபர் 24 1819 , இறப்பு: ஏப்ரல் 4 1869 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 36 முதல்தர துடுப்பாட்டப் போட்டிகளில் கலந்து கொண்டுள்ளார். 1846-1858 ம் ஆண்டில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
சார்ல்ஸ் ஹோர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
# டேவிட் ஹோர்

**டேவிட் ஹோர் ** (*David Hoare *, பிறப்பு: பிப்ரவரி 14 1934 , இறப்பு: பிப்ரவரி 26 2002), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஏ-தர துடுப்பாட்டப் போட்டிகளில் கலந்து கொண்டுள்ளார். 1967-1970 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.  

## வெளி இணைப்பு
டேவிட் ஹோர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
# வில்லி ஹொக்

** வில்லி ஹொக் ** (*Willie Hogg *, பிறப்பு: சூலை 12 1955 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 96 முதல்தர துடுப்பாட்டப் போட்டிகளிலும், 88 ஏ-தர துடுப்பாட்டப் போட்டியிலும் கலந்து கொண்டுள்ளார். 1976-1983 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
வில்லி ஹொக் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
# குவின்டின் ஹொக்


**குவின்டின் ஹொக் ** (*Quintin Hogg *, பிறப்பு: பிப்ரவரி 14 1845, இறப்பு: சனவரி 17 1903), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1868/69 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  

## வெளி இணைப்பு
குவின்டின் ஹொக் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
# ஜார்ஜ் ஹோர்

**ஜார்ஜ் ஹோர் ** (*George Hoare *, பிறப்பு: ஏப்ரல் 19 1779, இறப்பு: சூலை 28 1852 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 1807-1812 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
ஜார்ஜ் ஹோர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
# ஹென்ரி ஹோர்

** ஹென்ரி ஹோர் ** (*Henry Hoare *, பிறப்பு: செப்டம்பர் 17 1784 , இறப்பு: செப்டம்பர் 18 1836 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1823-1824 ம் ஆண்டில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
ஹென்ரி ஹோர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
# பிலிப் ஹோர்

** பிலிப் ஹோர் ** (*Philip Hoare*, பிறப்பு: நவம்பர் 29 1962), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு ஏ-தர துடுப்பாட்டப் போட்டிகளில் கலந்து கொண்டுள்ளார். 1985-1999 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
பிலிப் ஹோர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
# கைல் ஹொக்

** கைல் ஹொக் ** (*Kyle Hogg *, பிறப்பு: சூலை 2 1983 ), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 76 முதல்தர துடுப்பாட்டப் போட்டிகளிலும், 129 ஏ-தர துடுப்பாட்டப் போட்டியிலும் கலந்து கொண்டுள்ளார். 2001-2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
கைல் ஹொக் - கிரிக்கெட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
# ஆத்தர் ஹொக்

** ஆத்தர் ஹொக் ** (*Arthur Hogg *, பிறப்பு: சூன் 20 1877 , இறப்பு: ஏப்ரல் 21 1956) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1905-1906 ம் ஆண்டில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
ஆத்தர் ஹொக் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
# கிரகாம் ஹொபின்ஸ்

** கிரகாம் ஹொபின்ஸ் ** (*Graham Hobbins *, பிறப்பு: பிப்ரவரி 27 1946), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஏ-தர துடுப்பாட்டப் போட்டிகளில் கலந்து கொண்டுள்ளார். 1975-1986 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
கிரகாம் ஹொபின்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
# டீன் ஹோஃப்மன்

** டீன் ஹோஃப்மன் ** (*Dean Hoffman *, பிறப்பு: சனவரி 13 1966 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 18 முதல்தர துடுப்பாட்டப் போட்டிகளிலும், 12 ஏ-தர துடுப்பாட்டப் போட்டியிலும் கலந்து கொண்டுள்ளார். 1985-1988 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
டீன் ஹோஃப்மன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
# வில்லியம் ஹொட்சன்

** வில்லியம் ஹொட்சன் ** (*William Hodson *, பிறப்பு: பிப்ரவரி 20 1808 , இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1833 ம் ஆண்டில், முதல்தர துடுப்பாட்டப் போட்டியில் பங்குகொண்டார்.  
## வெளி இணைப்பு
வில்லியம் ஹொட்சன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
# அலன் ஹொப்ஸ்

**அலன் ஹொப்ஸ் ** (* Alan Hobbs *, பிறப்பு: மார்ச்சு 11 1944 ) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1965 ல், ஏ-தர துடுப்பாட்டப் போட்டியில் பங்குகொண்டார்.  
## வெளி இணைப்பு
அலன் ஹொப்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
# வில் ஹொட்சன்

** வில் ஹொட்சன் ** (*Will Hodson *, பிறப்பு: நவம்பர் 6 1982 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 2006 ம் ஆண்டில், முதல்தர துடுப்பாட்டப் போட்டியில் பங்குகொண்டார்.  
## வெளி இணைப்பு
வில் ஹொட்சன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
# அந்தோனி ஹொப்சன்

**அந்தோனி ஹொப்சன் ** (* Anthony Hobson *, பிறப்பு: செப்டம்பர் 10 1965 ) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1992 ல், ஏ-தர துடுப்பாட்டப் போட்டியில் பங்குகொண்டார்.  

## வெளி இணைப்பு
அந்தோனி ஹொப்சன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
# மைக்கல் ஹொட்சன்

** மைக்கல் ஹொட்சன் ** (*Michael Hodson *, பிறப்பு: ஆகத்து 2 1942), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 1976-1979 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
மைக்கல் ஹொட்சன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
# ஹொக்லி (சர்ரே துடுப்பாட்டக்காரர்)

**ஹொக்லி ** (*Hockley*, பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளில் கலந்து கொண்டுள்ளார். 1799-1805 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
ஹொக்லி (சர்ரே துடுப்பாட்டக்காரர்) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
# கைல் ஹொட்நெட்

**கைல் ஹொட்நெட் ** (* Kyle Hodnett *, பிறப்பு: திசம்பர் 4 1986 ), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2008 ல், ஏ-தர துடுப்பாட்டப் போட்டியில் பங்குகொண்டார்.  
## வெளி இணைப்பு
கைல் ஹொட்நெட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
# ஜேம்ஸ் ஹொக்லி

**ஜேம்ஸ் ஹொக்லி ** (*James Hockley *, பிறப்பு: ஏப்ரல் 16 1979 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 30 முதல்தர துடுப்பாட்டப் போட்டிகளிலும், 71 ஏ-தர துடுப்பாட்டப் போட்டிகளிலும், 10 இருபதுக்கு -20 போட்டிகளிலும் கலந்து கொண்டுள்ளார். 1998-2010 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
ஜேம்ஸ் ஹொக்லி - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
# எட்வார்ட் ஹொட்சன்

**எட்வார்ட் ஹொட்சன் ** (* Edward Hodson *, பிறப்பு: ஆகத்து 16 1964 ), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1984 ல், ஏ-தர துடுப்பாட்டப் போட்டியில் பங்குகொண்டார்.  
## வெளி இணைப்பு
எட்வார்ட் ஹொட்சன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
# வில்லியம் ஹொட்சால்

**வில்லியம் ஹொட்சால் ** (*William Hodsoll *, பிறப்பு: அக்டோபர் 28 1718, இறப்பு: நவம்பர் 30 1776 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார். 1744 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
வில்லியம் ஹொட்சால் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
# புத்தாயிரம் பூங்கா

**புத்தாயிரம் பூங்கா** திருச்சிராப்பள்ளி பாரத மிகு மின் நிறுவன வளாகத்தில் அமைந்துள்ள பொதுமக்களுக்கான கேளிக்கைப் பூங்காவாகும். இது ஒய்வு பெற்ற பெல் ஊழியர்களால் நிர்வகிக்கப்படுகிறது. வாரநாட்களில் மாலை நேரங்களிலும், வார இறுதி நாட்களில், பகலில் இருந்து இரவு வரைக்கும் இப்பூங்கா செயல்படும். பெரியவர்களுக்கு ரூ.2, சிறியவர்களுக்கு ரூ.1 மற்றும் இரயில் பயணத்திற்கு ரூ.5 வசூலிக்கப்படுகிறது.  

## கூறுகள்
- ஓய்வெடுக்கும் இடங்கள்
- பறவைகள் பெட்டகம்
- மான்கூட்ட வெளிகள்
- சிறுவர்களுக்கான விளையாட்டுத் திடல்கள்
- இருப்புப்பாதை மற்றும் கட்டண இரயில் சேவை

### ஊடகக் காட்சியகம்
# பரம்பூர்


**பரம்பூர்** (*Parambur*) என்பது தமிழ்நாடு புதுக்கோட்டை மாவட்டம் இலுப்பூர் தாலுகா,அன்னவாசல் ஒன்றியத்தில் அமைந்துள்ள கிராமம். இவ்வூரானது புதுக்கோட்டையிலிருந்து சுமார் 25கிமீ தொலைவிலும், அன்னவாசலில் இருந்து சுமார் 8கி.மீ தொலைவிலும் அமைந்துள்ளது.  

## மொழி
தமிழ், கன்னடம், சௌராஷ்டிரம் போன்ற மொழிகள் இங்குள்ள மக்களால் பேசப்படுகிறது.  

## சமயம்
இந்து, முஸ்லிம், கிறித்தவ மதத்தைச் சேர்ந்தவர்கள் இங்கு சமய வேறுபாடின்றி ஒற்றுமையோடு வாழ்ந்து வருகின்றனர்.  

## கோவில்கள்
சிவன்கோவில்,  
பெருமாள் கோவில்,  
ஆகாசக்கருப்பர்,  
அய்யனார்,  
பகவதி அம்மன்,  
மந்தையம்மன்,  
பிடாரி அம்மன்,  
தேரடிக்கருப்பர்,  
கிருஷ்ணன் கோவில்,  
மதுரைவீரன்,  
கன்னிமார் கோவில் மற்றும் இஸ்லாமியர்களின் மசூதி, கிறித்தவர்களின் தேவாலயம் போன்றவையும் இங்கு அமைந்துள்ளன.  

## பள்ளிகள்
ஊராட்சி ஒன்றிய தொடக்கப்பள்ளி ஒன்றும், அரசு மேல்நிலைப்பள்ளி ஒன்றும் இங்கு அமைந்துள்ளது.  

## மருத்துவமனை
தரம்உயர்த்தப்பட்ட அரசு ஆரம்ப சுகாதார மருத்துவமனை ஒன்று அமைந்துள்ளது.  

## தொழில்
விவசாயம், கிரானைட் கல்குவாரி, கூலி, செயற்கை வைரம் பட்டை தீட்டுதல் (2006ஆம் ஆண்டு வரை.தற்போது நலிவடைந்த நிலையில்) மக்களின் பிரதான தொழிலாக இருந்து வருகிறது.
# படையல்



**படையல்** என்பது இந்து சமய வழக்கங்களில் கடவுளைத் தொழும்போது வைத்து வணங்கப்படும் பொருட்களையும், உணவுப் பண்டங்களையும் குறிக்கும். பொதுவாக தமிழர் கலாச்சாரத்தில், கடவுளின் படங்களுக்கோ, சிலைகளுக்கோ சூடம் காட்டி, தேங்காய் உடைத்த பிறகு அனைவருக்கும் படையல் பரிமாறப்படும்.  

குலப் படையல் மக்கள் குழுவாகக் கூடியிருந்து படைப்பதும் உண்டு. விசேஷ நாட்களில் சாமிவீடு என அழைக்கப்பெறும் இடத்தில் இப்படையல் நடந்தேறும். இதனோடு சேர்த்து சாமியாடுதலும் அருள்வாக்குப் பெறுதலும் நடக்கும்.  
## முன்னோருக்குப் படையல்
, ஒசூரில், ஒரு வீட்டில் முன்னோருக்கு இடப்பட்ட படையல்]]  
தமிழர் சமூகங்கள் பலவற்றில் முன்னோர்களுக்கு அவர்கள் இறந்த நாளிளோ அல்லது வேறு ஏதாவது நாளிலோ ஆண்டுக்கு ஒருமுறை படையளிடும் வழக்கம் உள்ளது. படையளிடும் நாளில் முன்னொரின் படத்தை வைத்தோ அல்லது வைக்காமலோ முன்னோருக்கு புதிய வேட்டி, துண்டு, சேலை ஆகியவற்றையும், வடை, பாயாசம் ஆகியவற்றொடு மூன்று வாழை இலைகளில் உணவு பதார்தங்களை படையலிட்டு வழிபடுவர். அந்த மூன்று இலைகளில் உள்ள ஒரு இலையில் வைக்கப்பட்ட உணவை காக்கைகளுக்கு வைத்து அந்த காக்கைகள் உண்ட பின்னரே உண்பர். முன்னோர் காக்கைகள் வடிவில் வந்து படையல் உணவை உண்பதாக ஒரு நம்பிக்கை உள்ளது. சில சமயம் காக்கைகள் உண்ண வரவில்லையானால், பசுவுக்கு அந்த உணவை அளித்து உண்ணச்செய்து பிறகு உண்பர். படையலிட்ட இலையில் உள்ள உணவை குடும்ப உறுப்பினர்களில் இலைகளுக்கு பகிரப்பட்டு உண்ணப்படும். வீட்டுப் பிள்ளைகளுக்குத் திருமணம் என்றால், குலம் தழைக்க வேண்டும் என்பதற்காக திருமணத்துக்கு சில நாட்களுக்கு முன்பு முன்னோர்களுக்கு படையல் போடும் வழக்கம் உள்ளது.  
### நகரத்தார் படையல்
நகரத்தார் இல்லங்களில் ஆண்டுக்கு ஒருமுறை ‘படைப்பு’ என்னும் படையல் இடுகின்றனர். இதில் அந்தக் குடும்பத்தின் அத்தனை கிளைகளைச் சேர்ந்தவர்களும் கலந்துகொள்வர். ஒவ்வொரு வீட்டிலும் இருக்கும் பனை நார் பேழையில் (இப்போது வயர் கூடையில்) முந்தைய ஆண்டு முன்னோருக்கு வைத்துப் படைத்த துணிமணிகள் இருக்கும். படைப்பு நாளில் அந்த வீட்டின் ஆண்கள் இந்தப் பேழையை எடுத்துக் கொண்டு அந்த ஊரின் நல்ல தண்ணீர் ஊருணிக்கு செல்வார்கள். அங்கே, முன்னோர்களின் துணிகளைத் துவைத்து அங்கேயே காயவைத்து, மடித்து பேழையில் வைத்து எடுத்துக் கொண்டு வீடு திரும்புவார்கள். அந்த வருட படையலுக்காக எடுத்திருக்கும் புதுத் துணிகளையும் ஊருணியில் நனைத்துச் செல்வதுண்டு.  

மாலையில், கருப்பட்டி பணியாரம் சுட்டு, பால் சோறும் வடையும் வைத்து முன்னோருக்கு படையல் தயாராகும். வாழைக்காயும் கத்தரிக்காயும் படையலில் கட்டாயம் இருக்கும். இத்துடன் தங்களுக்குப் பிடித்தமான பதார்த்தங்கள், வேட்டி - சேலை, உள்ளிட்டவைகளை வைப்பதுண்டு. பிள்ளைகளுக்கு படிப்பு வரவேண்டும் என்பதற்காக நோட்டுப் புத்தகங்களையும் வாங்கி வைக்கிறார்கள். மூன்று அல்லது ஐந்து இலைகளில் படையல் போடுவர். பூசை முடிந்ததும் இந்த இலைகளில் யார் சாப்பிடுவது என்பதில் கணக்கோடு, ஒரு இலையை படைப்பு வீட்டாருக்கு ஒதுக்கிவிட்டு மீதி இலைகளில் உள்ளவற்றை பகிர்ந்து உண்பர்.
# கொண்டை ஊசி வளைவு



**கொண்டை ஊசி வளைவு** என்பது மலைப் பகுதிகளில் அமைக்கப்பட்டுள்ள சாலைகளின் ஒழுங்கமைவு வடிவம் ஆகும். இது பெண்களின் கொண்டையில் செருகப்படும் ஊசியின் வளைவு போல் உள்ளதால், இப்பெயர் பெற்றது. வாகனங்கள் இந்தப் பகுதிகளில் செல்லும்போது வேகத்தைக் குறைத்துக் கொள்ளுகின்றன. எனவே மையவிலக்கு விசை குறைக்கப்படுகிறது மற்றும் விபத்தும் தடுக்கப்படுகிறது.  

## தோற்றம்
இந்தியாவில் ஆங்கிலேயர் ஆட்சிக்காலத்தில் போடப்பட்ட மலைப் பகுதிகளுக்கான சாலைகளில் இவற்றைக் காணலாம். வாகனங்களால் செங்குத்தாக மலையின் மீது முன்னேறிச் செல்ல இயலாத காரணத்தால் கொண்டை ஊசி வளைவுகள் மலைப் பயணங்களில் தவிர்க்க முடியாத ஒரு அங்கமாகும். தொடர்ச்சியான இத்தகைய வளைவுகள் சிலருக்கு தலைசுற்றல், மயக்கம் மற்றும் வாந்தி ஏற்படக் காரணமாக அமையலாம்.  

## புகைப்பட தொகுப்பு
<></>
# கொழும்பு மேற்கு தேர்தல் தொகுதி

**கொழும்பு மேற்கு தேர்தல் தொகுதி** (*Colombo West Electorate*) என்பது இலங்கையில் சூலை 1977 முதல் பெப்ரவரி 1989 வரையில் தேர்தல் நோக்கங்களுக்காக நடைமுறையில் இருந்த ஒரு-அங்கத்தவர் தேர்தல் தொகுதி ஆகும். இலங்கையின் மேற்கு மாகாணத்தில் கொழும்பு நிருவாக மாவட்டத்தில் இந்தத் தொகுதி அமைந்திருந்தது. கொழும்பு தெற்கு தேர்தல் தொகுதி இரண்டாகப் பிரிக்கப்பட்டு கொழும்பு கிழக்கு, மற்றும் கொழும்பு மேற்கு என இரு புதிய தொகுதிகளாக சூலை 1977 இல் உருவாக்கப்பட்டது.  

1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. கொழும்பு மேற்கு தேர்தல் தொகுதி 1989 தேர்தலில் கொழும்பு தேர்தல் மாவட்டத்தில் உள்ளடக்கப்பட்டது.  

## 1977 நாடாளுமன்றத் தேர்தல்கள்

இலங்கையின் 8வது நாடாளுமன்றத்துக்காக 1977 சூலை 21 இல் கொழும்பு மேற்கு தேர்தல் தொகுதியில் இடம்பெற்ற தேர்தல்களின் முடிவுகள்:  

| align=ஜே. ஆர். ஜெயவர்தனா | ஐதேக | align=யானை | 21,707 | 79.22% |
| --- | --- | --- | --- | --- |
| align=எம். சந்திரலால் சல்காடோ | align=கை | 3,769 | 13.75% |  |
| align=எஸ். டி. விஜேசிங்க | align=திறப்பு | 1,803 | 6.58% |  |
| align=எச். நவரத்ன பண்டா | align=கதிரை | 70 | 0.26% |  |
| align=கே. ஏ. தாப்ரூ | align=வண்ணத்துப்பூச்சி | 53 | 0.19% |  |
| **செல்லுபடியான வாக்குகள்** | **27,402** | **100.00%** |  |  |
| நிராகரிக்கப்பட்டவை | 107 |  |  |  |
| மொத்த வாக்குகள் | 27,509 |  |  |  |
| பதிவு செய்யப்பட்ட வாக்காளர்கள் | 37,983 |  |  |  |
| வாக்களித்தோர் வீதம் | 72.42% | } |  |  |
# விக்கிப்பீடியா:தொகுத்தல் சுருக்கம் உதவியான்



பல நேரங்களில் தொகுத்தல் சுருக்கம் எழுத உதவி செய்யும் வகையில் ஒரு உதவியான் இதுவாகும்.உரிய சுருக்கத்தை சொடுக்கினால் போதும். மேலும் இதனை வைத்து ஆய்வும் செய்யலாம் (மே மாதத்தில் 25% உரைதிருத்தம் போன்றவை).  

## நிறுவல்
### கருவியாக நிறுவ
- **என் விருப்பத்தேர்வுகள்** என்பதைச் சொடுக்கி வரும் பக்கத்தில் கடைசியாக உள்ள **கருவிகள்** எனும் தத்தலில் **தொகுப்புதவிக் கருவிகள்** எனும் பிரிவில் உள்ள தொகுத்தல் சுருக்கம் உதவியான் என்பதைத் தேர்ந்தெடுக்கவும். இது ஒரு கருவியாக உங்கள் அமர்வுக்கு நிறுவப்பட்டுவிடும். மேலும் ஒவ்வொரு முறையும் உங்கள் நெறியத்தோல் ஏற்றம் பெறாமல் (load) இருக்கும்.

:::::::::என் விருப்பத்தேர்வுகள் → கருவிகள் → தொகுப்புதவிக் கருவிகள் → தொகுத்தல் சுருக்கம் உதவியான்  

### நிரல்வரியாக நிறுவ
- இதனை நிறுவ நெறியத் தோல் பக்கம் (இவ்விணைப்பைச் சொடுக்கவும்) என்ற பக்கத்திற்கு சென்று பின்வரும் வரியை நகலெடுத்து ஒட்டவும். (Copy & paste)

'''<big><syntaxhighlight lang="javascript">  
importScript('பயனர்:Logicwiki/EditSummary.js');  
</syntaxhighlight></big>  
'''  
; இதையொத்த வேறு ஒரு கருவி: விக்கிப்பீடியா:தொகுப்புச் சுருக்க உதவியான்
# பழகுநர் உரிமம்


**பழகுநர் உரிமம்** என்பது வாகனம் ஒன்றை ஓட்டப் பழகுபவர்களுக்காக அளிக்கப்படும் ஓட்டுநர் உரிமம் ஆகும். இந்தியாவைப் பொருத்தமட்டில் பொதுவாக இது ஆறு மாத காலம் செல்லுபடியாகும். இந்தக் கால கட்டத்தில், ஏற்கனவே ஓட்டுநர் உரிமம் பெற்ற ஒருவரின் உதவியுடன் பழகுபவர் வாகனத்தை சாலைகளில் ஓட்டிப் பயிற்சி செய்யலாம்.  

## விதிமுறைகள்

இந்தியாவில் பழகுனர் உரிமம் பற்றிய விதிமுறைகள்  

- பயிற்சி அளிப்பவர் இன்றி தனியாளாக பழகுபவர் வாகனத்தை இயக்கக் கூடாது
- எப்பொழுதும் பழகுநர் உரிமத்தைக் கையகத்தே கொண்டிருக்க வேண்டும்
- வாகன முகப்பிலும் பின்புறமும் 'L' குறியீடு பொருத்தப்பட்டிருக்க வேண்டும்

## ஓட்டுநர் உரிமம் பெறுதல்
பயிற்சிக்காலம் முடிந்தபின் தேர்வின் மூலமாக ஓட்டுநர் உரிமம் வட்டார போக்குவரத்து அலுவலகத்தில் சோதனைக்குப் பின் பெறப்படும்.
# மின்கடத்தா ஒட்டு நாடா


**மின்கடத்தா ஒட்டு நாடா** என்பது பசையுடன் கூடிய ஓட்டும் தன்மையுள்ள நாடாவாகும். இது பொதுவாக நெகிழி மற்றும் வினைல் கலப்புகளால் உருவாக்கப் படுகிறது.  

## தயாரிப்பு
நீளமான உருளை வடிவம் கொண்ட அட்டை உள்ளகத்தின் மீது நெகிழியால் ஆன பசையுடன் கூடிய தாள் ஒட்டப்படுகிறது. பின் குறுக்குவாட்டில் வெட்டப்படுகிறது.  

## பிற பயன்பாடுகள்

- பொதுவான ஓட்டும் வேலைப்பாடுகள்
- குறியீட்டு வேலைகள்
# திருத்தந்தையின் வழுவாவரம் வரம்



**திருத்தந்தையின் வழுவாவரம்** அல்லது **திருத்தந்தையின் தவறா வரம்** என்பது திருத்தந்தை தமது பதவியின் காரணமாக அனைத்துக் கிறிஸ்தவ விசுவாசிகளின் உச்ச நிலை மேய்ப்பரும் ஆசிரியரும் என்ற முறையில் நம்பிக்கை மற்றும் அறநெறி சார்ந்தவற்றில் கடைப்பிடிக்கப்படவேண்டிய ஒரு கோட்பாட்டை வரையறுத்துப் பிரகடனம் செய்யும்போது தமது போதனையில் தவறிழைக்காமல் கடவுளால் காக்கப்படுவார் என்னும் கத்தோலிக்க திருச்சபையின் நம்பிக்கை ஆகும். இக்கொள்கை பல நூற்றாண்டுகளாக இருந்து வந்தாலும், குறிப்பாக கத்தோலிக்க மறுமலர்ச்சியில் மிகுதியாக நம்பப்பட்டாலும், 1869–1870இல் நடைபெற்ற முதலாம் வத்திக்கான் பொதுச்சங்கத்தில் திட்டவட்டமாக வரையறுக்கப்பட்டது.  

திருத்தந்தை தனது வழுவாவரத்தால் வரையறுத்துப் பிரகடனம் செய்வது திருச்சபையின் ஆசீரியத்தில் அடங்கும். ஆயர்கள் ஒரு பொதுச் சங்கத்தில் ஒன்றுக்கூடி அறிக்கையிடும்போதும், உலகம் முழுவதும் பரவியுள்ள ஆயர்கள் தங்களுக்குள்ளும் திருத்தந்தையோடும் இணைந்து விசுவாசம் அல்லது அறநெறிக் காரியங்களை அதிகாரபூர்வமாகப் போதித்து குறிப்பிட்ட ஒரு கோட்பாட்டை அறுதியாகக் கடைப்பிடிக்கவேண்டும் என்று உடன்படும் போது அவர்களும் வழுவாவரம் பெற்றுள்ளனர் என நம்பப்படுகின்றது.  

## கத்தோலிக்கரின் மறுப்பு
திருத்தந்தையின் வழுவாவரம் பற்றிய கருத்து முதலில் திருத்தந்தையர்களாலேயே ஏற்கப்படவில்லை. 13ம் நூற்றாண்டில் பீட்டர் ஒலிவியினால் கற்பிக்கப்பட்டு, 14ம் நூற்றாண்டில் பிரான்சிஸ்கன் ஆன்மீகத்தினரால் முன்னெடுக்கப்பட்ட தவறா வரம் பற்றிய திருத்தந்தை மூன்றாம் நிக்கலசின் அறிக்கையினை திருத்தந்தை இருபத்திரெண்டாம் யோவாம் ஏற்க மறுத்தார்.  

## விசுவாசக் கோட்பாடு
முதலில் திருத்தந்தையின் தவறா வரம் என்பதன் பொருள் சரியான முறையில் புரிந்துகொள்ளப்படாததால், பலரும் இதனை ஏற்க மறுத்தனர். ஒழுக்கம் மற்றும் ஆன்மீகம் ஆகியவைத் தொடர்பான அதிகாரப்பூர்வ போதனைகளை வழங்கும்போது திருத்தந்தை **வழுவாவரம்** உடையவர் என்னும் கருத்து பின்னாட்களில் ஏற்றுகொள்ளப்பட்டது. இது திருத்தந்தை ஒன்பதாம் பயஸால் கூட்டப்பட்ட முதல் வத்திக்கான் சங்கத்தில் விசுவாசக் கோட்பாடாகவும் அறிக்கையிடப்பட்டது.
# கோபி கலை மற்றும் அறிவியல் கல்லூரி

**கோபி கலை அறிவியல் கல்லூரி** தமிழ் நாட்டில் கோபிசெட்டிபாளையத்தில் உள்ள ஒரு கலை அறிவியல் கல்லூரி ஆகும். ஆண், பெண் இருபாலர் பயிலும் கல்லூரி ஆகும். இக்கல்லூரி அரசு உதவி பெறும் & உதவிபெறாப் பிரிவுகள் என இரண்டு பகுதிகளாக இயங்கி வருகிறது‌. கோபி பகுதிவாழ் மக்களுக்காகவும் அதன் சுற்றுப்புறக் கிராமமக்களின் மேற்படிப்பிற்காகவும் 1968 - ஆம் ஆண்டு தொடங்கப்பட்டது. இக்கல்லூரிக்கு 1987 ஆம் ஆண்டு முதல் தன்னாட்சித் தகுதி வழங்கப்பட்டது. இது பாரதியார் பல்கலைக்கழகத்துடன் இணைக்கப்பட்டுள்ளது.  

## படிப்புகள்
இங்கு பதினெட்டு இளங்கலைப் படிப்புகளும்,பதினாறு முதுகலைப் படிப்புகளும் பயிற்றுவிக்கப்படுகின்றன.  
## வரலாறு
இக்கல்லூரி 1968 ஆம் ஆண்டு தொடங்கப்பட்டது  

## இருப்பிடம்
இக்கல்லூரி கோபி பேருந்து நிலையத்திலிருந்து மேற்கே மூன்று கிலோமீட்டர் தொலைவில் சத்தியமங்கலம் செல்லும் பாதையில் அமைந்துள்ளது.
# கே. ஏ. செங்கோட்டையன்


**கே. ஏ. செங்கோட்டையன்**, தமிழ்நாட்டைச் சேர்ந்த அரசியல்வாதியாவார். இவர் கோபிச்செட்டிப்பாளையம் தொகுதியிலிருந்து தமிழக சட்டப் பேரவை உறுப்பினராகத் தேர்ந்தெடுக்கப்பட்டவர்.  

## அரசியல்
செங்கோட்டையன் ஈரோடு மாவட்டம், கோபிச்செட்டிப்பாளையம் அருகேயுள்ள குள்ளம்பாளையம் கிராமத்தைச் சேர்ந்தவர். இவர் அனைத்திந்திய அண்ணா திராவிட முன்னேற்றக் கழகம் சார்பாக ஒன்பது முறை சட்டமன்ற உறுப்பினராகத் தேர்ந்தெடுக்கப்பட்டுள்ளார். முதன் முறையாக 1977-இல் சத்தியமங்கலத்திலிருந்தும், அதன் பிறகு எட்டு முறை கோபிச்செட்டிபாளையத்திலிருந்து தேர்ந்தெடுக்கப்பட்டார். அ.தி.மு.க. செயலலிதா அணி, சானகி அணி எனப் பிரிந்திருந்த போது செயலலிதா அணி சார்பில் சேவல் சின்னத்தில் போட்டியிட்டு கோபிச்செட்டிபாளையத்தில் வென்றார். தமிழ்நாட்டின் பத்தாவது சட்டமன்றத்தில் வனத்துறை அமைச்சராகவும், போக்குவரத்துத் துறை அமைச்சராகவும் இருந்தார். தமிழ்நாட்டின் பதினான்காவது சட்டமன்றத்தில் விவசாயத் துறை அமைச்சராகவும், பின்னர் தகவல் தொழில்நுட்பத் துறை அமைச்சராகவும், அதையடுத்து வருவாய்த் துறை அமைச்சராகவும் பணியாற்றி வ‌ந்தா‌ர். ்  

## பறிபோன முதல்வர் வாய்ப்பு
ஜெயலலிதா மறைவிற்குப் பின் கூவத்தூரில் தமிழக முதல்வர் ஆகும் மூத்தவர் என்ற வாய்ப்பினை செலவு செய்ய இயலாத இக்காரணத்தால் தனது அரசியல் வார்ப்பான எடப்பாடி க.பழனிசாமியிடம் இழந்தார் என்று பேசப்பட்டது.  

## இரண்டாம் எழுச்சி
2017 பெப்ரவரி மாதம் எடப்பாடி கே. பழனிசாமி தலைமையில் அமைந்த அமைச்சரவையில் பள்ளிக் கல்வித்துறை அமைச்சராக நியமிக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் கோபிச்செட்டிப்பாளையம் தொகுதியில் இருந்து அ.தி.மு.க. சார்பில் சட்டமன்ற உறுப்பினரானார்.  

## இரண்டாம் வீழ்ச்சி
அதிமுகவில் இருந்து பிரிந்தவர்களை ஒன்று சேர்க்கவேண்டும் என்று கட்சித் தலைமையான எடப்பாடி பழனிச்சாமிக்கு 10 நாள் கெடு விதித்த நிலையில் 2025 செப்டம்பர் 6 அன்று ஈரோடு புறநகர் மேற்கு மாவட்டக் கழகச் செயலாளர், அ.தி.மு.க.வின் அமைப்புச் செயலாளர் உள்ளிட்ட அனைத்துப் பொறுப்புகளிலும் இருந்து விடுவிக்கப்பட்டார்.  

அதிமுக கட்சியில் இருப்பவர்கள், கட்சியில் இருந்து நீக்கப்பட்டவர்களுடன் எவ்விதத் தொடர்பும் வைத்துக்கொள்ளக் கூடாது என்பது தெரிந்திருந்தும், டி. டி. வி. தினகரன், ஓ. பன்னீர்செல்வம் முதலியோருடன் ஒன்றிணைந்து செங்கோட்டையன் செயல்பட்டுள்ளதால் அதிமுகவில் இருந்து அடிப்படை உறுப்பினர் பதவியிலிருந்து நீக்கப்பட்டார் 2025 அக்டோபர் 30 அன்று அனைத்திந்திய அண்ணா திராவிட முன்னேற்றக் கழகத்திலிருந்து நீக்கப்பட்டதைத் தொடர்ந்து 2025 நவம்பர் 26 அன்று சட்டமன்ற உறுப்பினர் பதவியிலிருந்து விலகினார். இதனைத் தொடர்ந்து பிற்பகல் பட்டினப்பாக்கத்தில் தமிழக வெற்றி கழக தலைவர் விஜய்யுடன் நேரில் சந்தித்ததைத் தொடர்ந்து 2025 நவம்பர் 27 அன்று தமிழக வெற்றிக் கழகத்தில் இணைந்தார்.  

## தமிழக வெற்றிக் கழகத்தில் தலைமை ஒருங்கிணைப்பாளர்
செங்கோட்டையன் 2025 நவம்பர் 27 அன்று தமிழக வெற்றிக் கழகத்தில் இணைந்தார். பின்னர் தமிழக வெற்றிக் கழகத்தில் உயர்மட்ட மாநில நிர்வாகக் குழுவின் தலைமை ஒருங்கிணைப்பாளராகவும், ஈரோடு, கோயம்புத்தூர், திருப்பூர், நீலகிரி ஆகிய மாவட்டங்களுக்கு அமைப்புச் செயலாளராகவும் நியமிக்கப்பட்டார்.  

## குடும்பம்
செங்கோட்டையனின் தந்தை அர்த்தனாரி, மனைவி ஈசுவரி, மகன் கதிர் ஆவார்கள்.  
## தேர்தல் செயல்பாடு
### தமிழ்நாடு சட்டமன்றத் தேர்தல்
| 13.42 |
| --- |
# மின்னிதழ்

**மின்னிதழ்** அல்லது **இணைய இதழ்** என்பது இணையத்தில் வெளிவரும் இதழ்களைக் குறிக்கிறது. மின் + இதழ் என்பது மின்னிதழ் எனப் பெயர் பெற்றது. இது இணையப்பக்கமாகவோ இணையக் கோப்பாகவோ புரட்டும் புத்தகமாகவோ பொதுவாக வெளிவருகிறது. 2000களில் அச்சில் வந்த இதழ்கள் இணையத்தில் வெளிவரத் தொடங்கின. இணையத்தில் மட்டுமே இயக்கும் இதழ்களும் 2010கள் வாக்கில் உருவாகின. பலரது படைப்புகளை ஒருங்கே இணைத்து குறிப்பிட்ட இடைவெளியில் தொடர்ந்து இற்றை செய்யப்படுவது மின்னிதழ்களின் அடிப்படை பண்பாகும்.  

## வகைகள்
அச்சு இதழ்களைப் போல வெளியீட்டு இடைவெளியின் அடிப்படையில் வார மின்னிதழ், மாத மின்னிதழ், காலாண்டு மின்னிதழ் என்று வகைப்படுத்தலாம். வெளியீடுகள் அடிப்படையில் அச்சு வடிவில் வந்தவற்றை இணையத்தில் வெளியிடும் இதழ்கள், இணையத்தில் மட்டும் வெளிவரும் இதழ்கள் என்று இருவகையாகப் பிரிக்கலாம். ஆய்விதழ்கள், கலை இலக்கிய இதழ்கள் மற்றும் பல்சுவை மின்னிதழ்கள் என்று உள்ளடக்கத்தின் அடைப்படையில் பிரிக்கலாம்.  

## தமிழில் உள்ள சில மின்னிதழ்கள்
- உலகத்தமிழ்
- சொல்வயல்
- திண்ணை
- அரண்
- முத்துக்கமலம்
- ஆறாம்திணை
- சிறகு
- வல்லமை

## இவற்றையும் பார்க்கலாம்
- தமிழ் இணைய இதழ்கள்
- தமிழ்ச் சிற்றிதழ்
# தங்க முக்கோணம்


**தங்க முக்கோணம்** (*golden triangle*) என்பது இருசமபக்க முக்கோணமாகும். இம்முக்கோணத்தின் சமபக்க நீளத்திற்கும் அதன் அடிப்பக்க நீளத்திற்குமுள்ள விகிதம் தங்க விகிதமாக (<math>\varphi = {1 + \sqrt{5} \over 2}.</math>) இருக்கும். இம்முக்கோணம் *மிகச்சிறந்த முக்கோணம்* (sublime triangle) எனவும் அழைக்கப்படுகிறது.,  

ஐந்துமுனை நட்சத்திர வடிவங்களில் இம்முக்கோணங்கள் காணப்படுகின்றன. இம்முக்கோணத்தின் உச்சிக்கோண அளவு:  

:<math> \theta = \cos^{-1}\( {\varphi \over 2}\) = {\pi \over 5} = 36^\circ. </math>  

ஒரு முக்கோணத்தின் மூன்று கோணங்களின் கூடுதல் 180° என்பதால் இரண்டு அடிக்கோணங்கள் ஒவ்வொன்றும் 72°.  

## மடக்கைச் சுருள்

ஒரு மடக்கைச் சுருளை உருவாக்க தங்க முக்கோணம் பயன்படுத்தப்படுகிறது. ஒரு தங்க முக்கோணத்தின் அடிக்கோணங்களை இருசமக்கூறிடுவதால் கிடைக்கும் புள்ளியால் மற்றொரு தங்க முக்கோணம் கிடைக்கும்.  
அடிக்கோணங்களை இருசமக்கூறிடும் செயலை முடிவில்லாமல் தொடர்ந்தால் முடிவிலா எண்ணிக்கையிலான தங்க முக்கோணங்கள் கிடைக்கும். ஒரு மடக்கைச் சுருளை உச்சிகளின் வழியே வரையலாம். இந்தச் சுருள் சமகோண சுருள் எனவும் அழைக்கப்படும். இப்பெயர் ரெனே டெக்கார்ட்டால் உருவாக்கப்பட்டது.
# ஆர். வைத்திலிங்கம்

**இரெ. வைத்திலிங்கம்** என்பவர் ஓர் தமிழக அரசியல்வாதி ஆவார். இவர் ஒரத்தநாடு தொகுதியிலிருந்து தமிழக சட்டப்பேரவை உறுப்பினராக தேர்ந்தெடுக்கப்பட்டவர். 2001 ஆம் ஆண்டில் தமிழக அரசின் தொழில்துறை அமைச்சராகவும், வனம் மற்றும் சுற்றுச்சூழல் துறை, வீட்டுவசதி மற்றும் ஊரக வீட்டுவசதித் துறை அமைச்சராகவும் பணியாற்றியுள்ளார். இவர் அனைத்திந்திய அண்ணா திராவிட முன்னேற்றக் கழகம் கட்சியின் முன்னாள் துணை ஒருங்கிணைப்பாளர் ஆவர். இவர் 30 சூன் 2016 அன்று மாநிலங்களவை உறுப்பினராகத் தேர்ந்தெடுக்கப்பட்டார். 2021 சட்டமன்றத் தேர்தலில் இவர் ஒரத்தநாடு தொகுதியிலிருந்து தமிழ்நாடு சட்டப்பேரவைக்கு தேர்ந்தெடுக்கப்பட்டார். இவர் சட்டமன்ற உறுப்பினராக தேர்வு செய்யப்பட்டதால், தான் வகித்திருந்த மாநிலங்களவை உறுப்பினர் பதவியிலிருந்து 10 மே 2021 அன்று விலகினார்.  

## வாழ்க்கைக் குறிப்பு
இவரது பெற்றோர் ரெங்கசாமி, முத்தம்மாள் ஆவர். இவரின் சொந்த ஊர், தஞ்சாவூர் மாவட்டம், ஒரத்தநாடு வட்டத்தில் உள்ள தெலுங்கன் குடிக்காடு என்பதாகும். இவர் சென்னையில் உள்ள மாநிலக் கல்லூரியில் இளநிலைப் பட்டப்படிப்பை மேற்கொண்டார்.  

## அரசியல் வாழ்க்கை
- 2011 முதல் 2016 வரை : தமிழக அரசில் அமைச்சர் பொறுப்பு.
- அ.தி.மு.க.வின் தஞ்சை தெற்கு மாவட்ட செயலாளராக பொறுப்பு.
- அ.தி.மு.க.வின் துணை ஒருங்கிணைப்பாளராக 2017முதல் தற்போது வரை .
- சூன் 2016 -மே 2021 மாநிலங்களவை உறுப்பினர்.
# அக்ரி எஸ். எஸ். கிருஷ்ணமூர்த்தி


**அக்ரி. எஸ். எஸ். கிருஷ்ணமூர்த்தி** (*Agri S. S. Krishnamurthy*) ஓர் தமிழக அரசியல்வாதியும், தமிழகத்தின் தற்போதைய சட்டமன்ற உறுப்பினரும் ஆவார். இவர் கலசப்பாக்கம் தொகுதியிலிருந்து தமிழக சட்டபேரவைக்குத் தேர்ந்தெடுக்கப்பட்டு 2011 முதல் 2016 வரை அமைச்சராகவும் பணியாற்றியுள்ளார். அனைத்திந்திய அண்ணா திராவிட முன்னேற்றக் கழகம் கட்சியை சார்ந்த இவர் வேளாண் துறை அமைச்சராக பதவி வகித்தார்.. இவர் 2021 ஆம் ஆண்டில் நடைபெற்ற சட்டமன்றத் தேர்தலில் போளூர் தொகுதியில் இருந்து அதிமுக சார்பில் சட்டமன்ற உறுப்பினரானார்.  

தமிழ்நாடு வேளாண் பொறியியல் துறையின் திருநெல்வேலி மாவட்ட செயற்பொறியாளர் முத்துகுமாரசாமி 22 பிப்ரவரி 2015 ஆம் தேதி ரயிலில் விழுந்து தற்கொலை செய்துகொண்ட காரணமாக, கிருஷ்ணமூர்த்தி அமைச்சரவையிலிருந்து நீக்கப்பட்டு, தற்போது காவல் துறையினரால் கைது செய்யப்பட்டுள்ளார்.
# பெ. பழனியப்பன்

**பெ. பழனியப்பன்** (*P. Palaniappan*) என்பவர் ஓர் தமிழக அரசியல்வாதி ஆவார். இவர் தரும்புரி மாவட்டம் பாப்பிரெட்டிப்பட்டிக்கு அருகிலுள்ள மோளையனூர் கிராமத்தைச் சேர்ந்தவர். 1980 இல் அ.தி.மு.க. வில் இணைந்த பழனியப்பன் கிளைச் செயலாளராகி, பின் மாவட்ட அளவில் பல்வேறு பொறுப்புகளை வகித்தவர். 2001-2006 காலகட்டத்தில் மொரப்பூர் தொகுதியில் இருந்து சட்டப் பேரவைக்கு தேர்ந்தெடுக்கப்பட்டார். பின்னர் 2011 இல் பாப்பிரெட்டிப்பட்டி தொகுதியிலிருந்து தமிழக சட்டபேரவை உறுப்பினராக தேர்ந்தெடுக்கப்பட்டு. தமிழக அரசின் முன்னாள் உயர்கல்வித் துறை அமைச்சராக நியமிக்கபட்டார். 2016 சட்டம்ன்றத் தேர்தலில் மீண்டும் அதிமுக சார்பில் போட்டியிட்டு வெற்றிபெற்றார் என்றாலும் இவருக்கு மீண்டும் அமைச்சர் பதவி வழங்கப்படவில்லை. இதற்கிடையில் புதிய அரசு அமைந்த சில மாதங்களில் ஜெயலலிதா இறந்தார். அதைத் தொடர்ந்து அதிமுகவில் பல மாற்றங்கள் ஏற்பட்டு எடப்பாடி க. பழனிசாமி முதலமைச்சரானார். பின்னர் அதிமுகவில் இருந்து விலகி தினகரன் அமமுக வில் இணைந்தார் அக்கட்சியின் துணை பாெதுச்செயலாளாராக இருந்துள்ளார். 2021 தமிழ்நாடு சட்டமன்றத் தேர்தலில் பாப்பிரெட்டிப்பட்டி தொகுதியில் அமமுக சார்பில் போட்டியிட்டு தோல்வியுற்றார். இந்நிலையில் அமமுக வில் இருந்து விலகி திமுக கட்சித் தலைவர் மு. க. ஸ்டாலின் முன்னிலையில், 3 சூலை 2021 அன்று அவர் திராவிட முன்னேற்றக் கழகத்தில் இணைந்தார்.  

## பள்ளிக் கல்வி அமைச்சர்

2013 செப்டம்பர் 5 ஆம் நாள் வைகைச் செல்வன் பள்ளிக் கல்வி அமைச்சர் பதவியில் இருந்து நீக்கப்பட்டதும், பள்ளிக் கல்வி அமைச்சர் பதவியை பி. பழனியப்பன் கூடுதல் பொறுப்பாக ஏற்றார்.
# சி. வே. சண்முகம்

**சி. வே. சண்முகம்** (*C. V. Shanmugam*) ஓர் தமிழக அரசியல்வாதி ஆவார். இவர் சட்டப்பிரிவில் இளங்கலைப் பட்டம் பெற்றவர். இவருடைய தந்தை வேணுகோபால் வந்தவாசி தொகுதி எம்.பி. யாகவும், ஒருங்கிணைந்த தென்னாற்காடு மாவட்ட அமைப்பாளராகவும் இருந்துள்ளார். இவர் 2011 மற்றும் 2016 சட்டப்பேரவை தேர்தல்களில் விழுப்புரம் தொகுதியிலிருந்து தமிழக சட்டபேரவை உறுப்பினராக தேர்ந்தெடுக்கப்பட்டவர். தமிழக அரசின் வணிகவரி மற்றும் பத்திரப் பதிவு மற்றும் சட்டம், நீதிமன்றங்கள், சிறைச்சாலைகள் துறை அமைச்சராக பணியாற்றியுள்ளார். 2016-2021 ஆண்டு வரை சட்டம், நீதிமன்றங்கள் மற்றும் சிறைத்துறை அமைச்சராக பொறுப்பேற்றார். இவர் அனைத்திந்திய அண்ணா திராவிட முன்னேற்றக் கழகம் கட்சியைச் சார்ந்தவர்.  

## நாடாளுமன்ற உறுப்பினர்
சி. வே. சண்முகம் 2022ஆம் ஆண்டு சூன் மாதம் நடைபெற இருந்த நாடாளுமன்ற மாநிலங்களவை உறுப்பினருக்கான தேர்தலில் போட்டியின்றி தேர்ந்தெடுக்கப்பட்டார்.